Rainbow
Rainbow je britansko-američki hard rock bend, kojeg je 1975. osnovao bivši gitarista grupe Deep Purple, Ritchie Blackmore. Osim njega, originalna postava benda uključivala je bivše članove benda Elf: pjevača Ronnie Jamesa Dia, klavijaturistu Mickey Lee Soulea, basistu Craiga Grubera i bubnjara Garyja Driscolla, ali nakon prvog albuma Ritchie Blackmore je otpustio sve članove i nastavio raditi sa Diom do 1979. godine kada je Dio napustio grupu i otišao u Black Sabbath. Nakon Dijovog odlaska, grupa Rainbow je ostvarila značajan komercijalni uspjeh. Grupa Rainbow je zauzela 90. mjesto na VH1 listi 100 najboljih hard rock umjetnika (engl. VH1's 100 Greatest Artists of Hard Rock). Grupa je prodala preko 28 miliona albuma širom svijeta.